EkBass/fiwiki-20250220-pages-articles huggingface dataset:
Ambulocetus

Ambulocetus ("kävelevä valas") on valaiden esimuotona pidetty nisäkässuku. Se oli kolmen metrin pituinen ja 300 kilogramman painoinen. Ambulocetus eli 50–48 miljoonaa vuotta sitten, vähän sen jälkeen kun dinosaurukset kuolivat sukupuuttoon. == Ulkonäkö ja käyttäytyminen == Ambulocetus eli Aasiassa, nykyisen Pakistanin alueella. Tällöin alueella oli paljon merenlahtia, jokisuistoja ja rannikoita, jotka olivat täydellinen ympäristö Ambulocetukselle. Se vietti suurimman osan ajastaan rannoilla loikoilemassa auringon lämmössä, kuten krokotiilit. Luultavasti Ambulocetuksen elämä ja luonne oli samanlainen kuin krokotiililla. Se väijyi veden alla niin, että vain silmät näkyivät, ja nappasi sitten juomaan tulleen eläimen kitaansa. Ensimmäiset fossiilit löydettiin Pakistanista vuonna 1904. On arvoitus, millainen iho Ambulocetuksella oli: se saattoi olla karvainen kuten saukko tai sitten karvaton kuin valas. Ambulocetuksella oli räpylät ja pyrstön tilalla voimakas häntä. Tiedosto:Ambulocetus nattans.jpg|Ambulocetus natansin luuranko. Tiedosto:Ambulocetus SIZE.png|Ambulocetus natans ja ihminen kokovertailussa. == Ambulocetusin suhde valaisiin == Kun Ambulocetus vuonna 1904 löydettiin, tutkijat saivat vastauksen valaiden alkuperästä. Joidenkin tutkijoiden mukaan valaat polveutuvat Andrewsarchuksen kaltaisista mesonykeista. Ambulocetuksen korvat, hampaat ja luuranko osoittivat, että se oli selvästi alkeellinen valas, mutta sillä oli myös monia mesonykien piirteitä. Nämä tosiasiat yhdistettynä siihen, että Ambulocetus käveli kuivalla maalla, merkitsivät sitä, että kyseessä oli puuttuva lenkki Andrewsarchuksen kaltaisten maalla kävelevien mesonykien ja Basilosauruksen kaltaisten täydellisesti vesielämään sopeutuneiden valaiden välillä. Se oli samalla vedenpitävä todiste siitä, että valaat ovat kehittyneet maanisäkkäistä. Tämän jälkeen Aasiasta löydettiin lisää primitiivisiä valaita, ja Aasiaa pidetäänkin nyt valaiden syntypaikkana. == Lähteet == 1.↑ Haines, Tim & Chambers, Paul: Esihistoriallinen eläinmaailma, s. 181. Gummerus, 2007. ISBN 978-951-20-7276-7. Luokka:Muinaisvalaat
Nanda Devi

Nanda Devi on Intian korkein vuori, joka sijaitsee kokonaan maan alueella. Nanda Devia korkeampi on vain Kanchenjunga, joka sijaitsee Intian ja Nepalin rajalla. Se sijaitsee Himalajan vuoristossa Uttarakhandin osavaltiossa. Vuori on 7 816 metriä korkea ja kokonaisuudessakin maailman 23. korkein. Nanda Devi on kaksihuippuinen massiivi, joka muodostaa kaksi kilometriä pitkän itä-länsi- suuntaisen harjanteen. Itähuippua kutsutaan nimellä Nanda Devi East ja se kohoaa 7 434 metriin. Nanda Devi on huomattavasti korkeammalla kuin sen ympäristö ja se kohoaa todella jyrkästi. Se nousee 3 300 metriä 4,2 kilometrin matkalla Dakkhni Nanda Devin jäätiköstä, joka sijaitsee vuoren lounaisella rinteellä, ja samaan tyyliin vuoren pohjoispuolen jäätiköiltä. Tämä tekee Nanda Devistä yhden jyrkimmistä huipuista tässä mittasuhteessa. Nanda Devin tekee vielä vaikuttavammaksi ympäröivät syvät jokilaaksot. Vuori kohoaa 6 500 metriä korkeammalle kuin 50 kilometrin päässä oleva Ghori Ganga -joen laakso. Nanda Devi sijaitsee kansallispuistossa, joka on myös UNESCOn maailmanperintökohde. ==Katso myös== *Luettelo maailman korkeimmista vuorista *Luettelo suurimmista prominensseista ==Lähteet== == Aiheesta muualla == Luokka:Intian vuoret Luokka:Uttarakhandin maantiede
Timmy ja haltijakummit

Timmy ja haltijakummit () on amerikkalainen Emmy-palkittu piirrossarja. Sarja alkoi Yhdysvalloissa vuonna 2001 Nickelodeon-kanavalla. Suomessa ohjelmaa esitetään Disney Channel-, Disney XD- ja Nickelodeon-televisiokanavilla. == Tarina == Sarja kertoo 10-vuotiaasta Timmystä, jolla on omat haltijakummit. Timmy pystyy toivomaan haltijakummeilta mitä tahansa, kunhan toive ei riko haltijoiden sääntökirjan sääntöjä. Haltijakummit, Cosmo ja Wanda, ovat kotoisin "Haltijoiden maasta". Timmyllä on ilkeä lastenvahti nimeltä Vicky. Jotain kamalaa sattuu aina, kun tämä hoitaa Timmyä, mutta Timmyn haltijakummit auttavat kuitenkin usein. == Sarjan henkilöitä == === Päähenkilöt === * Timothy "Timmy" Turner on 10 vuotta vanha poika. Hänellä on ruskea tukka ja yleensä vaaleanpunainen lippalakki ja paita. Hän on ihastunut Trixie Tang -nimiseen tyttöön, joka käy samaa koulua. Timmyllä on kaksi ystävää, A.J. ja Chester. * Cosmo on Timmyn haltijakummi. Hän on vihreähiuksinen ja hänellä on valkoinen paita. Kun Timmy toivoo häneltä jotain, jokin menee yleensä pieleen. * Wanda on Timmyn toinen haltijakummi. Hän pelastaa Timmyn ja Cosmon aina, kun he ovat pulassa. * Vicky on ilkeä lapsenvahti. Timmy joutuu aina vastustuksestaan huolimatta tekemään, mitä Vicky haluaa. Timmy sai haltijakummit Vickyn takia. * Herra Denzel Q. Crocker on opettaja, joka haluaa todistaa, että haltijoita on olemassa. Herra Crocker sekoaa, kun joku sanoo "haltijakummit". Hän on hyvin laiha ja asuu vielä äitinsä kanssa. Cosmo ja Wanda olivat Crockerin haltijakummeja, kun hän oli 10. * Timmyn isän nimeä ei ole mainittu ohjelmassa. Hän on ohjelman nimen mukaisesti outo. * Timmyn äiti ei ole yhtä outo kuin Timmyn isä. Hänenkään nimeään ei ole mainittu ohjelmassa. === Muita hahmoja === * Tad & Chad ovat koulun rikkaimpia. * Tootie, Vickyn pikkusisko, joka tykkää Timmystä. * Pormestari * Sheldon Dinkleberg, Timmyn isän pahin vihollinen * Trixie Tang, Timmyn ihastus * A.J., Timmyn ystävä * Chester McBadbat, Timmyn ystävä * Chip Skylark, laulaja * Francis, koulukiusaaja, joka kiusaa koko ajan Timmyä. * Mielikuvitus-Gary, Timmyn mielikuvitusystävä * Veronica Star, Trixie Tangin paras ystävä joka on myös suosittu, pitää Timmystä. * Jorgen Von Strangle, haltijoiden pomo, Cosmon serkku * Poof, Cosmon ja Wandan poika * Mama Cosma, Cosmon äiti, joka vihaa Wandaa. * Wando * Big Daddy, Wandan isä joka inhoaa Cosmoa. * Blonda, Wandan sisko, joka toimii näyttelijänä haltijamaailmassa. * Setä Carmine, Wandan setä * Guido, Wandan serkku * Anti-Cosmo, Cosmon paha, älykäs vastakohta. * Anti- Wanda, Wandan paha, tyhmä vastakohta * Foop, Anti-Wandan ja Anti-Cosmon vauva * Dinkleberg, Timmyn isän vihamies ja naapuri, Timmyn äidin entinen poikaystävä. * Sanjay Timmyn luokalla oleva poika, tykkää Timmystä (yhdessä jaksossa Timmyn isästä). == Ääninäyttelijät == === Alkuperäiset === === Suomenkielinen dubbaus === Luokka:Lastenohjelmat Luokka:2000-vuosikymmenen piirrossarjat Luokka:Yhdysvaltalaiset animaatiosarjat
Distrito Federal

Distrito Federal on Brasilian keskiosassa sijaitseva liittopiiri, jossa sijaitsee maan pääkaupunki Brasília. Se rajoittuu Goiásin ja Minas Geraisin osavaltioihin. Alueella on arviolta 2 977 216 asukasta (vuonna 2016) ja sen pinta-ala on 5 788 neliökilometriä. == Katso myös == *Distrito Federalin lippu *Distrito Federalin vaakuna == Lähteet == == Aiheesta muualla == *Liittopiirin internetsivut *
Wieniläishiiva

Wieniläishiiva oli vanhalla niin sanotulla painohiivamenetelmällä valmistettua hiivaa. Nimitys johtuu siitä, että menetelmä on itävaltalaista alkuperää. Suomeen sen toi menetelmää huomattavasti parantanut kemisti, filosofian tohtori Wilhelm Juslin ja sitä käytettiin ensimmäisenä Rajamäellä Hyvinkään Tehtaan Oy:n hiivatehtaalla. Tohtori Juslinin työn tuloksena alkuperäinen alle 10 prosentin hiivatulos mäskiin käytetyn viljan määrästä parani huomattavasti: sadasta kilosta viljaa saatiin noin 11 kiloa hiivaa ja 50 litraa väkiviinaa. ==Menetelmä== Alku oli sama kuin muissakin menetelmissä eli kasvatettiin ensin erillisessä laboratoriossa emähiiva; sen kasvaessa tehtiin viljasta mäskiä. Osa viljasta mallastettiin eli jyviin kasvatettiin muutaman sentin idut erityisessä mallastamossa. Loput jauhettiin karkeiksi jauhoiksi. Mäskiä tehtäessä maltaat ja jauhot kaadettiin suureen altaaseen mahdollisimman puhtaan lähdeveden sekaan, jossa niitä sekoitettiin aluksi isoilla meloilla ja sittemmin erityisellä sekoittimella eli mäskäyskoneella, joita ennen vuotta 1918 ehdittiin hankkia Hyvinkään Tehtaalle neljä. Kunnolla seonnut mäski jätettiin sokeroitumaan. Kun mäski oli sokeroitunut riittävästi, se laitettiin erillisiin isoihin puusta tehtyihin kasvatusaltaisiin ja sekoitettiin emähiivaan; tähän lisättiin vielä eräitä kemikaaleja sekä steriloitua ja kirkastettua rankkia. Nyt odotettiin kunnes seos alkoi kasvaa ja kuohua; riittävästi kasvanut kuohu työnnettiin erityisellä työntimellä eli kolalla kokoon, jotta se voitiin kuoria mäskin pinnalta talteen eli "kummata" isoilla kuparisilla kauhoilla erillisiin astioihin, joilla se vietiin käsikäyttöiseen koneelliseen sihtiin, jossa hiivaseos pestiin jotta siitä poistuisivat viljan kuoriosat. Kummaajina oli etupäässä naisia; työtä tehtiin ympärivuorokautisesti, yöllä öljylamppujen valossa, kun voimala ei käynyt. Sihtikoneita käyttivät etupäässä nuoret joita kutsuttiin sihtipojiksi tai -tytöiksi ja ainakin kerran iäkäs kumaraselkäinen nainen, jota kutsuttiin "sihtimummuksi". Mäskin alkoholipitoinen loppuosa eli hiivavierre pumpattiin tislaamoon. Kuorittuun ja pestyyn hiivaan sekoitettiin tärkkelystä eli lähinnä perunajauhoja sitkosaineeksi ja se pantiin alkuaikoina isoihin nahkasäkkeihin, joita sitten puristeltiin kunnes hiiva oli kuivaa; säkit korvattiin jo varhain suotopuristimilla. Lopuksi hiiva sullottiin muotteihin, jotta siitä tulisi paketointikelpoista. Menetelmä oli miltei täysin käsivaraisena kuitenkin hidas ja kankea, joten se syrjäytyi jo 1890-luvulla ilmahiivamenetelmän tieltä, vaikka pitkään oltiin sitä mieltä, että wieniläishiiva oli korkealaatuisempaa kuin ilmahiiva. Ero kuitenkin tasoittui, kun ilmahiivamenetelmän käyttöön totuttiin. ==Lähteet== * Vehviläinen, Olli: Rajamäen tehtaat 1888–1963, Rajamäen tehtaat, 1963. Luokka:Panimoteollisuus
Johan Verstappen

Johan Verstappen on hollantilainen lentopallovalmentaja. Verstappen valmensi Suomessa kaudella 2007–2008 Rovaniemen Santasportia Lentopallon SM-liigassa. == Ura == Ennen Suomeen tuloaan Verstappen valmensi Saksassa kovatasoisessa Bundesliigassa, sekä Belgian arvostetussa liigassa Halenin joukkuetta. Verstappenin Suomeen hankkimisen takana oli suomalainen Nisse Huttunen. Suomeen tultuaan Verstappen oli kovan tehtävän edessä. Hallitseva suomenmestari Santasport, jonka joukkue oli muuttunut kovasti, ja etenkin ykköspassarin vaihtuminen kakkospassariin oli iso muutos. Verstappen otti tehtävän kuitenkin innostuneesti vastaan, ja alkoi kouluttamaan entistä kakkospassaria Kalle Määttää ykköspassarin saappaisiin. Santasport pelasi Verstappenin johdolla runkosarjan vahvasti, ja myös euroopan cupissa hyvin. Lopulta joukkue sijoittui toiseksi runkosarjassa. Pudotuspeleissä joukkue eteni aina finaaleihin asti, jossa Verstappenin joukkue kaatoi yllättäen Pielaveden Sampon. Näin Verstappenista tuli heti suomenmestarivalmentaja. == Muuta == Kauden 2007-2008 finaalisarjan aikana Verstappenin perheeseen syntyi perheen esikoisvauva. Hänen vaimonsa synnytti lapsen Hollannissa. Verstappen on myös itse pelannut urallaan korkealla tasolla. == Saavutukset == * Suomenmestaruus 2008 * Belgian liigan 4. sija 2007 Luokka:Alankomaalaiset urheiluvalmentajat Luokka:Lentopallovalmentajat Luokka:Syntymävuosi puuttuu Luokka:Elävät henkilöt2
Nanda Devin biosfäärialue

pienoiskuva|Nanda Devi vuonna 2005. Nanda Devin biosfäärialue on biosfäärialue Intian pohjoisosassa Himalajan rinteillä. Sen ydinalueen muodostavat kaksi UNESCOn maailmanperintöluettelon kansallispuistoa: Nanda Devi ja Valley of Flowers. Biosfäärialue on alueeltaan yhteensä 6 407 neliökilometriä, joista kansallispuistot muodostavat 712 km², puskurivyöhyke 5 149 km² ja siirtymäalue 546 km². Biosfäärialue on luonnoltaan lauhkeanvyöhykkeen metsää ja alppiniittyjä sekä korkeimmailla huipuilla kasvitonta jäätikköä. == Lähteet == * Luokka:Uttarakhandin maantiede Luokka:Biosfäärialueet
Brasilian osavaltiot

Brasilia koostuu 26 osavaltiosta (estado) ja pääkaupungista, joka on osavaltioiden ulkopuolella (distrito federal). == Historia == Image:Brazil (1534).svg|1534 Capitanias hereditárias Image:Brazil (1572).svg|1573 Kaksi osavaltiota Image:Brazil (1709).svg|1709 São Paulo suurimmillaan Image:Brazil (1789).svg|1789 Inconfidência Mineira Image:Brazil (1822).svg|1822 Imperialismin aikaiset provinssit Image:Brazil (1889).svg|1889 Tasavallan alussa Image:Brazil in 1943.svg|1943 Border territories Image:Brazil, administrative divisions (states) - en - colored.svg|1990 Nykyään == Luettelo Brasilian osavaltioista == Osavaltio Osavaltio Lyhenne Pääkaupunki Pinta-ala Väkiluku (2005) Väestötiheys (2005) BKT (% yht.) (2004) BKT per hlö (2004) HDI (2005) Lukutaito (2003) Lapsikuolleisuus (2007) Elinajanodote (2007) Acre AC Rio Branco ( %) 84% ‰ Alagoas AL Maceió ( %) 70% ‰ Amapá AP Macapá ( %) 91% ‰ Amazonas AM Manaus ( %) 94% ‰ Bahia BA Salvador ( %) 79% ‰ Ceará CE Fortaleza ( %) 78% ‰ Distrito Federal DF Brasília ( %) 96% ‰ Espírito Santo ES Vitória ( %) 90% ‰ Goiás GO Goiânia ( %) 90% ‰ Maranhão MA São Luís ( %) 77% ‰ Mato Grosso MT Cuiabá ( %) 90% ‰ Mato Grosso do Sul MS Campo Grande ( %) 91% ‰ Minas Gerais MG Belo Horizonte ( %) 89% ‰ Pará PA Belém ( %) 90% ‰ Paraíba PB João Pessoa ( %) 75% ‰ Paraná PR Curitiba ( %) 93% ‰ Pernambuco PE Recife ( %) 79% ‰ Piauí PI Teresina ( %) 72% ‰ Rio de Janeiro RJ Rio de Janeiro ( %) 96% ‰ Rio Grande do Norte RN Natal ( %) 77% ‰ Rio Grande do Sul RS Porto Alegre ( %) 95% ‰ Rondônia RO Porto Velho ( %) 92% ‰ Roraima RR Boa Vista ( %) 91% ‰ Santa Catarina SC Florianópolis ( %) 95% ‰ São Paulo SP São Paulo ( %) 95% ‰ Sergipe SE Aracaju ( %) 90% ‰ Tocantins TO Palmas ( %) 83% ‰ == Lähteet == *
PJIRC

Plouf's Java IRC, lyhennettynä PJIRC, on javalla toteutettu IRC- asiakasohjelma. Toisin sanoen se voidaan upottaa WWW-sivulle tavallisena Java- sovelmana. PJIRC:in suurin etu on sen laaja muokattavuus HTML:län PARAM- elementeillä. ==Aiheesta muualla== * PJIRCin viralliset kotisivut (englanniksi) * PJIRCin viralliset italiankieliset kotisivut * PJIRCin viralliset italiankieliset kotisivut käännettynä englanniksi Google Translatorilla * PJIRCin projektisivu SourceForgessa, josta sen voi myös ladata Luokka:IRC-asiakasohjelmat Luokka:Vapaat ohjelmistot
Savannihaikara

Savannihaikara (Ciconia abdimii), myös afrikansavannihaikaraksi tai abdiminhaikaraksi kutsuttu, on Afrikassa elävä kattohaikaran sukulainen. Lajin yksilö harhautui Pohjois-Suomeen 2. heinäkuuta–2. elokuuta 2007.Helsingin SanomatBirdlife (suomenkielisen nimen lähde] Rariteettikomitea luokitteli kokouksessaan 5. tammikuuta 2008 havainnon E-kategoriaan (Varma tai melkein/lähes varma tarha- tai häkkikarkulainen).Rariteettikomitean hyväksymät vuoden 2007 harvinaisuushavainnot ==Ulkonäkö ja koko == Savannihaikara kasvaa 75–80 cm pitkäksi. Sen selkäpuoli on musta, vatsa valkea. Lajin silmän ja nokan välissä on sininen ihoalue, ja sen nokan tyvessä on punainen läikkä. == Levinneisyys == Savannihaikara pesii Sahelin alueella, länsiafrikkalaisella savannilla ja Etiopian ylängöillä. Pieniä populaatioita elää myös Arabian niemimaan eteläosissa, Jemenissä ja Omanissa. Savannihaikara on muuttolintu, joka talvehtii päiväntasaajan eteläpuolella. == Lähteet == Luokka:Haikaralinnut
Fort Thüngen

Fort Thüngen on historiallinen linnoitus Luxemburgin kaupungissa, eteläisessä Luxemburgissa. Se sijaitsee Dräi Eechelenin puistossa, Kirchbergin kaupunginosassa, kaupungin koillisella puolella. Suurin osa alkuperäisestä linnoituksesta tuhottiin jälkeen vuoden 1867 Lontoon rauhan, jossa määrättiin tuhottaviksi Luxemburgin kaupungin lukuisat linnoitukset. Fort Thüngenistä jäi jäljelle ainoastaan kolme tornia sekä muun linnoituksen perustukset. 1990-luvulla linnoitus kuitenkin jälleenrakennettiin komeuteensa, ja sinne sijoitettiin Musée d'Art Moderne Grand-Duc Jean -taidemuseo. Luokka:Linnoitukset Luokka:Luxemburgin rakennukset ja rakennelmat Luokka:Luxemburg (kaupunki)
Purmerend

Purmerend on kunta ja kaupunki Alankomaissa, Pohjois-Hollannin provinssissa. Se sai kaupunginoikeudet vuonna 1410. Kaupunki on tunnettu muun muassa karjamarkkinoistaan. 1960-luvulta lähtien Purmerend on laajentunut voimakkaasti, monet lähiöt ovat syntyneet Amsterdamin kasvun ja siitä johtuvan asuntopulan tarpeisiin. Purmerendissa on noin 80 000 asukasta. == Lähteet == == Aiheesta muualla == Luokka:Alankomaiden kaupungit Luokka:Pohjois-Hollannin kunnat
Roni Neutroni

Roni Neutroni () on Annie-palkittu lastenohjelma, jota esitettiin Nickelodeon- lastenkanavalla ja on esitetty Yle TV2 -televisiokanavalla. Sarjan loi John A. Davis ja sitä esitettiin Nickelodeonilla vuosina 2002–2006 yhteensä 65 jakson verran. Se oli myös samalla ensimmäinen tietokoneanimoitu animaatiosarja Nickelodeonilla. Esityksien aikana se voitti yhteensä kahdeksan palkintoa ja sai seitsemän ehdokkuutta. Sarja kertoo 10-vuotiaasta pojasta Roni Neutronista ja hänen ystäviensä seikkailuista. Sarja on puhuttu suomeksi. Roni Neutronia esitettiin YLE TV2 kanavalla vuosina 2003-2004 Lasten aamussa ja uusintana vuosina 2005-2006 Galaxissa. ==Päähenkilöt== *Roni Neutroni (, äänenä Debi Derryberry, suomeksi Liisa Kuoppamäki) Roni on lapsinero ja koulukiusattu poika. Hän ei ole erityisen suosittu ja usein Elsi ja Tilda kiusaavatkin häntä tästä. He kuitenkin saavat lähes joka jakson lopuksi opetuksen. Ronilla on salainen labra välinevarastoksi naamioituna. Siellä hän kehittelee erilaisia keksintöjä. Kaikista niistä ei kuitenkaan tule sitä mitä hän tarkoitti niistä tulevan. *Kerkko (, äänenä Rob Paulsen, suomeksi Tuomas Uusitalo) Kerkko on Ronin paras ystävä. Hänkään ei ole järin suosittu mutta yrittää olla. Hän keräilee kaikkia laama-aiheisia tuotteita. Hän ei yritä salata tätä ja onkin saanut avoimuutensa vuoksi nössön maineen. Kerkko on myös allerginen lähes kaikelle. Hänen on vihjattu olevan ihastunut Ronin äitiin. *Sipe (, äänenä Jeff Garcia, suomeksi Jukka Rasila) Sipe kuuluu Ronin ja Kerkon tavoin koulunsa hylkiöiden joukkoon. Hän rakastaa "Ultralord" nimisiä nukkeja. Sipe on mahdollisesti hieman ihastunut Tildaan. ==Lähteet== Luokka:2000-vuosikymmenen yhdysvaltalaiset animaatiosarjat Luokka:2000-vuosikymmenen yhdysvaltalaiset lastenohjelmat Luokka:2000-vuosikymmenen yhdysvaltalaiset scifi-sarjat Luokka:Tietokoneanimaatiosarjat Luokka:Elokuviin perustuvat televisiosarjat
Fall Out Boy’s Evening Out with Your Girlfriend

Fall Out Boy’s Evening Out with Your Girlfriend on yhdysvaltalaisen yhtyeen Fall Out Boyn ensimmäinen levy, joka julkaistiin 25. maaliskuuta 2003. == Kappaleet == #"Honorable Mention" – 3:25 #"Calm Before the Storm" – 4:41 #"Switchblades and Infidelity" – 3:14 #"Pretty in Punk" – 3:35 #"Growing Up" – 2:48 #"The World’s Not Waiting (For Five Tired Boys in a Broken Down Van)" – 2:38 #"Short, Fast and Loud" – 2:18 #"Moving Pictures" – 3:28 #"Parker Lewis Can’t Lose (But I’m Gonna Give it My Best Shot)" – 3:18 == Lähteet == Luokka:Vuoden 2003 esikoisalbumit Luokka:Fall Out Boyn albumit
Lau Nau

Lau Nau (oikealta nimeltään Laura Naukkarinen, s. 1980) on suomalainen laulaja-lauluntekijä, säveltäjä ja tuottaja. Levytystensä ja konserttiensa lisäksi hän säveltää ja tuottaa musiikkia elokuviin, mykkäelokuviin, esityksiin sekä ääni-installaatioihin. Lau Nau käyttää musiikissaan muun muassa lauluääntä, modulaarisyntetisaattoria, laajaa soitinvalikoimaa, elektroakustisesti tuotettuja ääniä sekä kenttänauhoituksia. Naukkarinen voitti parhaan musiikin Jussi-palkinnon 2024 elokuvasta Jeʹvida. == Ura == Lau Naun kaksi ensimmäistä albumia, Kuutarha (2005) ja Nukkuu (2008), julkaisi yhdysvaltalainen Locust Music. Kolmas albumi Valohiukkanen (Fonal Records 2012) oli vuoden 2013 Teosto-palkintoehdokkaana. Levyllä soittavat Laura Naukkarinen, Pekko Käppi, Jaakko Tolvi, Antti Tolvi, Kristian Holmgren ja Matti Bye. Neljäs albumi Hem. Någonstans - Original Soundtrack sisältää 12 instrumentaalikappaletta, jotka ovat alun perin ääniraita Lotta Petronellan ohjaamaan dokumenttielokuvaan Home. Somewhere (Fisher King Productions 2015). Se on tehty yhteistyössä jouhikonsoittaja Pekko Käpin kanssa. Viides Lau Nau -albumi Poseidon yhdistää elektronisen kamariorkesterin sointia folkmusiikkiin. Levyllä soittavat Laura Naukkarisen lisäksi sellisti Helena Espvall, kosketinsoittaja Matti Bye, perkussionisti Samuli Kosminen, joka on myös levyn osatuottaja, jouhikonsoittaja Pekko Käppi sekä puhallinsoittaja Antti Tolvi. Poseidon voitti Femmagaalan pääpalkinnon Femma-Femman 2018 ja oli Kriitikoiden valinta -palkintoehdokas vuoden 2017 Emma-gaalassa. Kuudes albumi Land without God - Original Soundtrack (Fonal Records 2019) on musiikkia samannimiseen elokuvaan, jonka ovat ohjanneet Mannix Flynn, Lotta Petronella ja Maedhbh McMahon. Levyllä soittavat Laura Naukkarisen lisäksi Pekko Käppi, Cormac Begley ja Tuija Kuoppamäki. Vuonna 2020 Lau Nau julkaisi soundtrackin Lotta Petronellan elokuvaan Själö, sekä albumin Signals yhdessä ruotsalaisen säveltäjän Matti Byen kanssa. Lau Nau soittaa myös yhtyeissä Seitsemäs taivas ja Kiri Ra! sekä vierailevana jäsenenä The Matti Bye Ensemblessä. Hän on ollut aikaisemmin jäsenenä yhtyeissä IAX, Subatlantti, Kiila, Päivänsäde, the Anaksimandros, Avarus sekä Hertta Lussu Ässä ja soittanut muun muassa Kemiallisten Ystävien levyillä. ==Diskografia== *Kuutarha (Locust, 2005) *Nukkuu (Locust, 2008) *Valohiukkanen (Fonal Records, 2012) *Hem. Någonstans - Original Soundtrack (Fonal Records, 2015) *Poseidon (Fonal Records, Beacon Sound, Yacca, 2017) *Land Without God - Original Soundtrack (Fonal Records, 2019) *Själö - Original soundtrack with sound environments by Janne Laine (Fonal Records, 2020) *Signals (Lau Nau & Matti Bye, Time Released Sound, 2020) *Valo siroutuu (2022) *Puutarhassa (Akti Records, 2022) *5 x 4 (2023) *Aphrilis (2023) ==Lähteet== ==Aiheesta muualla== *Lau Naun oma sivusto Luokka:Suomalaiset laulajat Luokka:Suomalaiset lauluntekijät Luokka:Suomalaiset säveltäjät Luokka:Suomalaiset musiikkituottajat Luokka:Vuonna 1980 syntyneet Luokka:Elävät henkilöt Luokka:Jussi-palkinnon saajat
Harvester Rock

Harvester Rock on vuosittain Pielavedellä järjestettävä musiikkitapahtuma. Tapahtuma järjestettiin ensimmäisen kerran vuonna 2004 ja se on laajentunut vuosi vuodelta. Festivaali painottuu rock-musiikkiin ja sen eri genreihin. Tapahtuman järjestää Harvester Rock ry. == Harvester Rock 2009 == * Harvester Rock VI 7.-8. elokuuta 2009 * U.D.O. (Saksa), Bloodpit, Passionworks, Francine,Bad Bombers, Relentless, Cosmic Cockfish Jukebox, Deadly Maids, Mondo Bizarro, Hasta la Vista Social Club, Rosy Dream == Harvester Rock 2007 == * tapahtuma järjestettiin 10.-11. elokuuta * tapahtuma oli ensimmäistä kertaa kaksipäiväinen * esiintyjinä mm. yhdysvaltalainen The Sixgun Republic ja ruotsalainen Disdained == Aiheesta muualla == * Tapahtuman kotisivut Luokka:Musiikkifestivaalit Suomessa Luokka:Pielavesi
Pori Dance Company

Pori Dance Company on suomalainen nykytanssiryhmä. Ryhmän perusti vuonna 1989 tanssitaiteilija Liisa Nojosen ja se tunnettiin aluksi nimellä Tanssiryhmä Liisa Nojonen. Uudella nimellään Pori Dance Company ryhmä on toiminut vuodesta 2001 lähtien. Vuodesta 2014 ryhmän toiminnanjohtajana on toiminut tanssitaiteilija Mikko Lampinen, joka toimii myös ryhmän taiteellisessa johdossa yhdessä tanssitaiteilija Riku Lehtopolun kanssa. Vuonna 2018 ryhmässä on viisi vakituista tanssijaa ja vuosittain ryhmässä työskentelee keskimäärin noin 40 eri taidealojen tekijää. Ryhmä toteuttaa vuosittain 3-4 kantaesitystä ja esiintyy niin kotimaassa kuin kansainvälisestikin. Ohjelmistossa on vuosien varrella ollut teoksia sekä kokeneilta taiteilijoilta kuten Tero Saarinen, Jorma Uotinen, Marjo Kuusela ja Alpo Aaltokoski kuin myös nuorilta nousevilta kyvyiltä. Ryhmä tekee yhteistyötä myös alan koulutusyksiköiden ja lukuisten muiden taiteenalojen edustajien kanssa. Porin lisäksi ryhmä esiintyy säännöllisesti myös muualla kotimaassa sekä kansainvälisesti. Ryhmän koreografeina on vieraillut joukko kotimaisia ja ulkomaisia taiteilijoita. Ryhmä on kiertänyt runsaasti ulkomailla, muun muassa Virossa, Hollannissa, Ranskassa, Saksassa, Ruotsissa, Yhdysvalloissa ja Etelä-Koreassa. Lokakuussa 2017 Pori Dance Companylle myönnettiin Suomi-palkinto.Ministeri Terho myönsi Suomi-palkinnot == Lähteet == ==Aiheesta muualla== * Pori Dance Companyn kotisivut Luokka:Suomalaiset tanssiryhmät Luokka:Nykytanssiryhmät
Kuutarha

Kuutarha on Lau Naun vuonna 2005 julkaisema albumi. ==Kappaleet== # # # # # # # # # # ==Muusikot== * Laura Naukkarinen - laulu, akustinen basso, bassonokkahuilu, viisikielinen kantele, akustinen kitara, tenorinokkahuilu, viulu, bambuhuilu, värikkäät mehulasit, mortar, mandoliini, leikkihelistimet, pyöränkellot, banjo, lehmänkellot, sähkökitara, urut, pajupilli, tablat, lyömäsoittimet, symbaalit, oluttölkit, megafoni, kampa, huhmar * Pekko Käppi - tambura, jouhikko (raidat 1 ja 6) * Antti Tolvi - huilut, kantele, chimes, mandoliini (raidat 2, 4, 5 ja 8) * Tomas Regan - akustinen basso, banjo (raidat 1 ja 6) Luokka:Vuoden 2005 albumit Luokka:Vuoden 2005 esikoisalbumit Luokka:Suomalaiset folkalbumit
Semur-en-Auxois

Autun Perustiedot Valtio: Région: Burgundi Departementti: Côte-d’Or Pinta-ala: 19,14 km² Asukasluku: 4 261 (2006) Asukastiheys: 222,6 as./km² Kaupunginjohtaja: Michel Neugnot 2001–2008 Kotisivu: Semur-en-Auxois on ranskalainen kaupunkikunta, joka sijaitsee Burgundin alueella olevassa Côte-d'Orin departementissa. == Maantiede == Kaupunki sijaitsee Côte-d’Orin läntisessä osassa ja lähes Burgundin alueen keskustassa. Kaupunki on perustettu vaaleanpunaista graniittia olevalle tasanteelle ja kaupunki sijaitsee suurimmassa neljästä laaksomuodostelmasta, jotka muodostavat Auxois’n maantieteellisen alueen. == Historia == Alue on ikivanha asuinpaikka, paikallisen tarinan mukaan Semurin perusti kreikkalainen puolijumala Herakles paluumatkallaan Espanjasta. Vuodelta 606 on ensimmäinen kirjallinen asiakirja kaupungista, kun Flavigny- sur-Ozerainin apottiluostari perustettiin ja tällöin Semurin nimi oli ”sene muro”, ja nämä vanhat muurit symboloivat hyvin kaupungin puolustuksellista luonnetta. Kaupunki kehittyi vuosisatojen myötä ja aina siihen vaiheeseen saakka, että Burgundin herttua Robert II antoi sille vapaakaupungin oikeudet. Kuitenkin kaupunki menetti kaikki laajennuksensa 1300-luvun puolivälissä kun käytiin satavuotisen sodan ensimmäisiä vaiheita. Samalla päätettiin vahvistaa kaupungin luonnollisia linnoitusrakenteita tornein varustetulla ympärysmuurilla ja huomattavan suurella vartiotornilla, joka on suorassa yhteydessä sekä kaupunkiin että linnaan. Aikakaudelle tyypillistä oli myös vilkas uskonnollinen elämä, jota harjoitettiin kahdessa seurakunnassa ja luostareissa, joiden kasvu ei aikakaudella keskeytynyt. Semur alueensa linnoituksena pysyi uskollisena Burgundin herttuoille ja jopa uhmasi kuninkaan valtaa 1400-luvulla, kun Satavuotinen sota oli entistä enemmän saanut sisällissodan piirteitä. Tästä asenteesta kaupunki sai maksaa kalliin hinnan, kun vuonna 1478 Ranskan kuninkaan Ludvig XI:n joukot valloittivat kaupungin. Vuonna 1589 Semur koki viimeisen piirityksensä. Tämä tapahtui Katolisen liigan sodan aikana. Tällöin marsalkka de Tavennes valloitti kaupungin. Kuningas Henrik IV antoi määräyksen purkaa linnoitusrakenteet käskykirjeellään vuonna 1602. Kaupunki menetti näin puolustuksellisen luonteensa ja siitä tuli Auxois’n voutikunnan pääkaupunki. == Lähteet == == Aiheesta muualla == * Semur-en-Auxois’n viralliset sivut * Semur-en-Auxois Institut géographique nationalin sivuilla * Semur-en-Auxois sur le site de l’Insee * Semur-en-Auxois Quid-sivuilla * Plan de Semur-en-Auxois’n kartta Mapquestissa Luokka:Ranskan kaupungit Luokka:Côte-d’Orin kunnat
Lünen

Lünen on kaupunki Saksan Nordrhein-Westfalenissa. Se sijaitsee Unnan piirikunnassa, Ruhrin alueen itäisellä alueella. Kaupunkia halkoo Lippe-joki. Kaupungissa asui vuoden 2022 lopussa 86 868 ihmistä, ja pinta-alaltaan se on 59,39 neliökilometrin suuruinen. Lünen sai kaupunkioikeudet vuonna 1341. Lünenilla on ystävyystoimintaa Alankomaiden Zwollen, Englannin Salfordin, Puolan Kamień Pomorskin, Liettuan Panevėžysin, Saksan Demminin ja Turkin Bartınin kaupunkien kanssa. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit Luokka:Unnan piirikunta
Nummelan koulu

Nummelan koulu on Vihdissä Nummelan keskustassa sijaitseva peruskoulu. Koulun pihapiirissä on koulun nykyinen rakennus, sekä vanha ns. kivikoulu, jossa toimii muun muassa ruotsinkielinen Nummela skola. Koulun rehtorina toimii Jori Lilja. == Liikuntatilat == Nummelan koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 334 m². Nummelan koulun läheisyydessä on Väinämöisen hiekkakenttä, joka toimii talvisin luistelukenttänä. == Lähteet == ==Aiheesta muualla== * Nummelan kansakoulu, kivikoulu Luokka:Nummela Luokka:Vihdin oppilaitokset Luokka:Suomen peruskoulut
Es (yhtye)

Es on suomalaisen Sami Sänpäkkilän vuoden 1993 tienoilla perustama sooloprojekti. Es:n musiikissa sekoittuu ambient, folk, sekä erilaiset eriskummalliset äänet. Belgialainen levymerkki K-RAA-K julkaisi projektin ensimmäisen levyn Flick vuonna 2000. Sänpäkkilä on esiintynyt erilaisilla festivaaleilla ympäri Pohjois-Amerikkaa ja Eurooppaa. ==Diskografia== *Flick CD (K-RAA-K, 2000) *A Love Cycle CD (Fonal Records, 2001) *Kaikkeuden kauneus ja käsittämättömyys CD (Fonal Records, 2004) *Sateenkaarisuudelma double LP (K-RAA-K, 2005) *Early Filmworks 1996 to 2006 DVD (Fonal Records, 2006) *Kesämaan lapset CD (Fonal Records, 2009) ==Katso myös== *Fonal Records *Sami Sänpäkkilä ==Aiheesta muualla== *Es-projektin kotisivut *Fonal recordsin kotisivut ==Lähteet== *http://www.fonal.com/pressmaterial_es.php Luokka:Suomalaiset muusikot
Seututie 112

Seututie 112 kulkee Inkoon rautatieasemalta Lohjan Kirkniemeen. Valtatie 25 haarasta alkaen tie on nimetty Inkoontieksi ja Inkoon rajalta seututie 112 on Virkkalantie. Tie on varsin mutkainen eikä kuntokaan ole paras mahdollinen. Tien varrella sijaitsee myös ilotulitteita valmistavan ja maahantuovan yrityksen Tähtiraketti Oy:n toimitilat. == Vanha tie == Tien vanha linjaus on osittain säilynyt ajokuntoisena nykypäivään asti. Vanha tie alkaa Kastlähteentieltä kulkien uuden tien kupeessa. Salontien ja Virkkalantien risteys on jossain vaiheessa uusittu. 112 Luokka:Inkoon liikenne Luokka:Lohjan liikenne
Ludwigsburg

Ludwigsburg on Saksan kaupunki Baden-Württembergin osavaltion keskiosassa. Se sijaitsee Neckarjoen varrella noin 12 kilometriä pohjoiseen Stuttgartin suurkaupungin sisäkaupungista. Ludwigsburg on samannimisen piirikunnan keskuskaupunki ja suurin kaupunki. Kaupungissa oli kesäkuun 2022 lopussa 93 509 asukasta, ja sen pinta-ala on 43,3 neliökilometriä. Ludwigsburg sai alkunsa 1700-luvun alussa, kun Württembergin herttua Eberhard Ludwig rakensi sinne Ludwigsburgin linnan, Saksan suurimman barokkipalatsin. Kaupunginoikeudet sille myönnettiin vuonna 1718. Tuolloin Ludwigsburgissa oli noin 800 asukasta. == Ystävyyskaupungit == * Montbéliard (Ranska), vuodesta 1950 lähtien * Caerphilly (Yhdistynyt kuningaskunta), vuodesta 1960 lähtien * Jevpatorija (Ukraina), vuodesta 1990 lähtien * Saint Charles (Yhdysvallat), vuodesta 1995 lähtien. == Lähteet == == Aiheesta muualla == * Ludwigsburgin kaupungin viralliset Internet-sivut Luokka:Baden-Württembergin kunnat Luokka:Ludwigsburgin piirikunta Luokka:Saksan kaupungit
Ritva Puotila

Ritva Soilikki Puotila (s. 7. kesäkuuta 1935 Viipuri) on suomalainen tekstiilitaiteilija. Hänet tunnetaan ryijyistä ja matoista, joita hän tekee tyypillisimmin paperinarusta ja pellavasta. Puotilan uniikkiteokset ovat veistoksellisia, usein kolmiulotteisia. Matoissa on selkeä graafinen kuviointi, ja vaikutteita niin japanilaisuudesta kuin perinteisistä suomalaisista käsitöistä. Puotila on lähtöisin Viipurista; hänen vanhempansa olivat rautatieläisiä. Puotila opiskeli Taideteollisessa korkeakoulussa vuosina 1954–1960. Puotilan paperinarumattoja tuottaa Woodnotes-yritys, jonka Puotila perusti yhdessä poikansa Mikko Puotilan kanssa vuonna 1987. Woodnotes (teoskuvia) Hän on suunnitellut tuotteita myös Tampellalle ja ulkomaisille yrityksille, sekä tehnyt uniikkitöitä, etenkin ryijyjä. Kirkkotekstiilejä hän on suunnitellut Vuosaaren kirkkoon.Kuka kukin on 2007, s. 789–790. Helsinki 2006. ISBN 951-1-20606-0 Hän teki yhteistyötä Suomen Käsityön Ystävien kanssa 2000-luvulle asti. Puotilan töitä on esillä muun muassa nykytaiteen museo MoMa:ssa New Yorkissa. Ritva Puotila on saanut Suomi-palkinnon vuonna 1996, Kaj Franck -muotoilupalkinnon 2000 ja Pro Finlandia -mitalin 2003. Vuonna 2001 Puotila valittiin Vuoden tekstiilitaiteilijaksi. Vuonna 2011 Puotila palkittiin Ornamon kultaisella ansiomerkillä. Näyttelijä Jukka Puotila on Ritva Puotilan poika. == Lähteet == Luokka:Suomalaiset tekstiilitaiteilijat Luokka:Pro Finlandia -palkitut Luokka:Vuonna 1935 syntyneet Luokka:Elävät henkilöt
Velbert

Velbert on kaupunki Saksan Nordrhein-Westfalenin osavaltiossa. Se sijaitsee Mettmannin piirikunnassa, noin 20 kilometriä koilliseen Düsseldorfin suurkaupungista. Kaupunki on jaettu kolmeen hallinnolliseen alueeseen, joihin kuuluvat Velbert-Mitte, Neviges ja Langenberg. Vuoden 2022 lopussa kaupungissa asui 82 445 ihmistä, ja sen pinta-ala on 74,91 neliökilometriä. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
Maaninkavaara

Maaninkavaara on alle sadan asukkaan kokoinen kylä Posion kunnan pohjoisosassa, noin 42 kilometriä kunnan keskustaajamasta pohjoiskoilliseen. Naapurikyliä ovat muun muassa Mourujärvi ja Paloperä. Maaninkavaaran halki kulkee valtatie 5. Maaninkavaara sijaitsee vedenjakajalla. Länteen viettävien purojen kohde on Kemijoki ja itään päin menevillä Oulankajoki. Maaninkavaarassa sijaitsee Posion seurakunnan nuorin hautausmaa, Lepomaa. Lepomaa vihittiin käyttöön 29. marraskuuta 1959. == Lähteet == Luokka:Posion kylät
Hannu Kähönen

Hannu Olavi Kähönen (s. 18. marraskuuta 1948 Karjalohja)Kuka kukin on 2007, Otava 2006 on suomalainen teollinen muotoilija. Hän on Creadesign-yhtiöineen luonut käytännöllisiä ja ympäristöystävällisiä tuotteita. Suunnittelutöitä ovat toteuttaneet suomalaisyritykset kuten Abloy, Suunto, Martela ja Tulikivi Kähönen on valmistunut 1975 Taideteollisesta korkeakoulusta. Hän on sittemmin toiminut siellä myös opettajana. Hän perusti muotoilutoimisto Creadesignin 1981. Kähösen muotoilun lähtökohtiin kuuluu Design For All ja erilaisten ihmisten, teknologian ja ympäristön välisen vuorovaikutuksen optimointi. Kähönen korostaa ympäristövaikutuksia, jotka ovat seurausta materiaalivalintojen lisäksi esimerkiksi tuotteiden elinkaaren pituudesta.Kuluttajatutkimuskeskus Helsingin ensimmäinen matalalattiaraitiovaunu on Kähösen muotoilema.Suomen raitiotieseura (teoskuvia) ==Palkinnot ja tunnustukset== * Vuoden teollinen muotoilija 1992 * Pro Finlandia -mitali 2001. * Taiteilijaprofessuuri 2006 * Valtion taideteollisuuspalkinto kaksi kertaa * Baden-Württembergin designpalkinto 2005 * IF-designpalkinto 2007 * Kaj Franck muotoilupalkinto 2009 == Lähteet == == Aiheesta muualla == * Creadesingin sivusto Luokka:Suomalaiset muotoilijat Luokka:Pro Finlandia -palkitut Luokka:Vuonna 1948 syntyneet Luokka:Elävät henkilöt
Meriakvaario

Meriakvaario on akvaario, jonka vesi vastaa suolapitoisuudeltaan valtameriä, noin 3,4 prosenttia. Meriakvaarion vesi tehdään sekoittamalla puhtaaseen veteen erityistä akvaariosuolaa, jossa on natriumkloridin (NaCl) lisäksi akvaarion eliöille tarpeellisia hivenaineita. Veden suolapitoisuus tarkistetaan mittaamalla veden tiheys tai sähkönjohtavuus. Useimmissa meriakvaarioissa pidetään trooppisia kaloja ja eläimiä, joten veden lämpötila pidetään 24 ja 28 °C välillä. Varsinaisia kasveja meriakvaarioissa ei yleensä elä, mutta levät tuottavat happea, sitovat ravinteita, antavat suojaa poikasille ja ravintoa kasvinsyöjille eli hoitavat samoja tehtäviä kuin kasvit makeavesiakvaariossa. Vuonna 2002 maailmassa arvioitiin olevan noin 1,5–2 miljoonaa meriakvaarioharrastajaa. Meriakvaarioita varten myydään vuosittain noin 20–24 miljoonaa kalaa, jotka kuuluvat yli 1400 lajiin, sekä 11–12 miljoonaa palaa korallia, jotka kuuluvat 140 eri lajiin. Muiden selkärangattomien kuin korallien määrä on epävarma, noin 10 miljoonaa yksilöä noin 500 lajista. Yleisimpiä niistä ovat Lysmata- ja Stenopus-sukujen ravut sekä Heteractis-suvun merivuokot. Myydyimpiä kalalajeja ovat vuokkokala ja viherneitokala. == Erilaisia meriakvaarioita == *Riutta-akvaarioon pyritään luomaan osa koralliriuttaa selkärangattomine ja selkärankaisine asukkaineen. *Merivesikala-altaassa voi pitää myös sellaisia kalalajeja, jotka tuhoaisivat korallit *Murtovesiakvaario, joissa on suolaa mutta vähemmän kuin valtamerissä, jäljittelee usein jokisuun tai jonkun lahden kuten Itämeren elinympäristöä. == Haasteet == Meriakvaarion rakentamisessa biosysteemin kokonaisuus on tärkein, mutta sen haasteina ovat kalojen lisääntymiskyky suolapitoisessa vedessä, akvaarion ulkopuolelle sijoitettujen laitteiden toimivuus sekä sähkökatkosten aiheuttamat korallikuolemat. == Katso myös == *Luettelo meriakvaariokaloista *Luettelo meriakvaarion selkärangattomista == Lähteet == == Aiheesta muualla == *Merivesi-portaali Suomalaisten harrastajien akvaarioita Luokka:Akvaariot
Ludwigsburgin linna

Ludwigsburgin linna on linna Ludwigsburgin kaupungissa, Saksan Baden- Württembergin osavaltiossa. Se on Saksan suurin barokkilinna ja yksi suurimmista barokkilinnoista koko Euroopassa. Linna rakennettiin Württembergin herttua Eberhard Ludwigin (hallitsi 1693–1733) toimeksiannosta vuosina 1704–1733. Linnan sisätiloissa on barokin lisäksi edustettuina rokokoon ja uusklassismin tyylisuunnat. Linnaa ympäröi suuri barokkipuutarha. == Lähteet == == Aiheesta muualla == * Viralliset sivut Luokka:Baden-Württembergin linnat Luokka:Ludwigsburgin piirikunta Luokka:Barokin arkkitehtuuri
Eschweiler

Eschweiler on kaupunki Nordrhein-Westfalenin osavaltiossa, läntisessä Saksassa. Se sijaitsee Aachenin ja Kölnin kaupunkien välissä. Kaupungin läpi virtaa Indejoki. Kaupunki on pinta-alaltaan 75,8 neliökilometrin suuruinen, ja asukkaita siellä oli 56 049 vuoden 2022 lopussa. Asukastiheys kaupungissa on 740 as./km². Eschweiler on Aachenin piirikunnan keskuskaupunki. Kaupunki on jaettu 22 eri kaupunginosaan. Eschweilerissä on useita linnoja, golfkenttä ja keinotekoinen Blausteinseen järvi. Kaupungissa järjestetään myös karnevaali. == Historia == Varhaisin maininta Eschweilerista ajoittuu vuodelle 828. Se mainittiin tuolloin frankkilaisen historioitsijan ja Kaarle Suuren avustajan Einhardin luomassa asiakirjassa. Vuoden 962 tienoilla Eschweilerin hallinta siirtyi Frankkien valtakunnalta Pyhälle saksalais-roomalaiselle keisarikunnalle. Ranskalaiset joukot tuhosivat Eschweilerin täysin vuonna 1678 ja kaupungin hallinta siirtyi ranskalaisille vuonna 1794. Osana Ranskaa se toimi kantoninsa pääkaupunkina vuodesta 1800 vuoteen 1815. Vuonna 1815 Eschweilerin ja Burtscheidin kantonit yhdistettiin preussilaiseen Aachenin piirikuntaan. Eschweilerille myönnettiin preussilaiset kaupunginoikeudet vuonna 1856. Vuonna 1932 kaupunkiin liitettiin Hastenrath ja Nothberg. Kaupunki kärsi merkittäviä vaurioita lukuisten muitten saksalaisten kaupunkien tavoin toisessa maailmansodassa. Vuonna 1972 Nordrhein-Westfalenin hallintouudistusten myötä Eschweilerin väkiluku nousi tuhansilla, kun kaupunkiin liitettiin Dürwiß, Kinzweiler, Laurenzberg, Lohn ja Weisweiler. == Väestö == Vuoden 2006 lopussa Eschweilerin asukasluku oli 55 646\. Kaupungin asukkaista noin kahdeksan prosenttia on ulkomaalaisia. Suurin ulkomaalaisryhmä on turkkilaiset, joita on noin 20 prosenttia ulkomaalaisista. Turkkilaisten jälkeen suurimmat ulkomaalaisryhmät ovat bosniahertsegovinalaiset, marokkolaiset ja portugalilaiset. Kaupungin asukkaista noin 66 prosenttia on katolisia ja noin 13 prosenttia evankelisia.Eschweiler Statistik: Teil I: Stadtgebiet, Grund und Boden, Einwohnerwesen === Asukasluvun kehitys === Vuosi Asukasluku 1533 850 1642 3 600 1790 3 386 1820 4 500 1825 6 014 1852 10 504 1880 15 610 1900 21 668 1909 25 619 1932 34 505 1955 38 202 1972 55 497 2004 55 697 == Ystävyyskaupungit == * Wattrelos, Ranska (vuodesta 1975) * Reigate & Banstead, Englanti (vuodesta 1985) * Sulzbach-Rosenberg, Saksa (vuodesta 2019) Lähde: == Lähteet == == Aiheesta muualla == * Eschweilerin kaupungin viralliset internetsivut Luokka:Aachenin kaupunkialue Luokka:Nordrhein-Westfalenin kunnat Luokka:Saksan kaupungit
Favoriten linna

Favoriten linna () on barokin tyylisuuntaa edustava huvi- ja metsästyslinna Ludwigsburgin kaupungissa Saksan Baden-Württembergissä. Linna rakennettiin vuosina 1717–1723 Württembergin herttualle Eberhard Ludwigille hoviarkkitehti Donato Giuseppe Frisonin suunnitelmien pohjalta. 1800-luvun alussa linnan sisätilat muutettiin edustamaan uusklassismin tyylisuuntaa. Uusklassisesta suunnittelusta vastasi arkkitehti Nikolaus Friedrich von Thouret. == Aiheesta muualla == * Favoriten linna Ludwigsburgin Internet-sivuilla Luokka:Baden- Württembergin linnat Luokka:Barokin arkkitehtuuri
Neuvostoliiton 14. armeija

Neuvostoliiton 14. armeija oli puna-armeijan yhtymä toisessa maailmansodassa. Yhtymä oli perustettiin 16. syyskuuta 1939 nimellä Murmanskin ryhmä ja sen nimi vaihdettiin 14. armeijaksi 19. marraskuuta.Manninen s.65 ==Talvisota== Armeijan ensisijainen tehtävä oli vallata Petsamo ja estää mahdolliset länsiliittouman maihinnousut Kuolan niemimaalle ja hyökkäykset Norjan alueilta. Taistelusuunnitelman mukaan armeijan käytössä olleista kolmesta divisioonasta kaksi hyökkäisi Kuolan niemimaalle (52.D ja 104.Vuor.D) ja niistä toinen tulisi jäämään Kuolan niemimaalle varmistustehtäviin (104. Vuor.D) ja 52. Jalkaväkidivisioona tulisi jatkamaan hyökkäystään. Kolmas 14. jalkaväkidivisioona tulisi jäämään reserviin (Murmanskin suojajoukko). ===Armeijan kokoonpano=== *104. Vuoristodivisioona *52. Jalkaväkidivisioona *14. Jalkaväkidivisioona ==Jatkosota== Se taisteli saksalaisia ja heidän kanssaan sotivia suomalaisia joukkoja vastaan jatkosodassa. Kesäkuussa 1941 ja varsinaisesti heinäkuussa alkaneen saksalaisten ja suomalaisten hyökkäysvaiheen aikana 14. armeijaa komensi kenraaliluutnantti Valerian Aleksandrovitś Frolov. Samalla sotatoimialueella Lapissa ja Pohjoisella jäämerellä toimi kontra-amiraali A. Golovkon komentama laivasto. ==Kokoonpano 1941 kesällä== ===Armeijan suorassa komennossa=== *Neuvostoliiton 52. divisioona (toisen maailmansodan itärintama) *Neuvostoliiton 14. divisioona (toisen maailmansodan itärintama) ===Neuvostoliiton 42. armeijakunta (toisen maailmansodan itärintama)=== *Neuvostoliiton 104. divisioona (toisen maailmansodan itärintama) *Neuvostoliiton 122. divisioona (toisen maailmansodan itärintama) ==Komentajat== *Armeijakunnankomentaja A. A. Tjurin 17. syyskuuta – 2. lokakuuta 1939. *Prikaatinkomentaja B. A. Pigarevitsh 2. – 17. lokakuuta 1939 (toimi komentajan sijaisena) *Armeijakunnankomentaja (kenraaliluutnantti jatkosodan alussa) Valerian Aleksandrovitś Frolov 17. lokakuuta 1939 – 1. syyskuuta 1941.Raunio, Kilin - Jatkosota. 2005 s. 188 *Kenraalimajuri Roman Ivanovitš Panin, 1. syyskuuta 1941 – 27. maaliskuuta 1942.Raunio, Kilin - Jatkosota. 2005 s. 155 *Kenraalimajuri Vladimir Ivanovitš Štšerbakov, 27. maaliskuuta 1942 –.Raunio, Kilin - Jatkosota. 2005 s. 209 ==Katso myös== *Karjalan Armeija ==Lähteet== * * * ===Viitteet=== luokka:Toisen maailmansodan itärintaman neuvostoliittolaiset armeijat Luokka:Neuvostoliittolaiset sotilasyksiköt talvisodassa
Neuvostoliiton 23. armeija

23\. armeija oli Neuvostoliiton puna-armeijan sotatoimiyhtymä, joka perustettiin toukokuussa 1941 Leningradin sotilaspiirissä puolustamaan Leningradin aluetta vastuualueenaan Viipurin pohjois- ja koillispuoliset alueet. Armeijan oikealla puolella operoi 7. armeija. Armeija siirtyi Leningradin sotilaspiiristä 24. kesäkuuta muodostetun Pohjoiseen rintaman alaisuuteen ja heinäkuun alussa armeijaan liitetty X mekanisoitu armeijakunta siirrettiin pois. Suomalaisten aloitettu 31. heinäkuuta hyökkäyksensä Karjalankannaksella armeija ei kyennyt estämään hyökkääjän etenemistä, vaan elokuun loppuun mennessä Karjalankannaksen alue oli rajajoelle saakka suomalaisten hallussa. Taisteluiden aikana armeija kärsi mittavia tappioita ja sen vahvuus oli syyskuun alussa suomalaisten etenemisen pysähtyessä ainoastaan 80 000–90 000 miestä ja pääosa sen raskaasta kalustosta oli menetetty. Puna- armeijaa uudelleen järjestettäessä 23. armeija siirrettiin 24. elokuuta vasta perustetun Leningradin rintaman alaisuuteen. Kesäkuuhun 1944 armeija puolusti Leningradin luoteispuolisia alueita. Armeijaan kuuluneet XCVII, XCVIII ja CXV kivääriarmeijakunnat sekä 17. linnoitusalue armeijajoukkojen tukemana osallistuivat Viipuriin suunnattuun hyökkäykseen 10. kesäkuuta – 15. heinäkuuta 1944. Operaatiossa armeija oli toisessa aallossa seuraten läpimurron tehnyttä 21. armeijaa sekä puhdistaen Vuoksen etelärannan. Armeijan joukot ylittivät joen Vuosalmen taistelussa. Hyökkäyksen pysähdyttyä ja Suomen kanssa tehdyn aselevon astuttua voimaan armeijan joukot asettuivat puolustukseen Karjalankannakselle. Armeija lakkautettiin 1950-luvun lopulla, mutta XXX kaartinarmeijakunta divisioonineen säilyi. ==Kokoonpano 1941 kesällä== Armeijan kokoonpano 22. kesäkuutaGlantz, David s. 261: *XIX kivääriarmeijakunta (lakkautettu syyskuussa) **115. divisioona **142. divisioona *L kivääriarmeijakunta (lakkautettu elokuussa) **43. divisioona **70. divisioona **123. divisioona *X mekanisoitu armeijakunta (siirretty pois heinäkuussa) **21. panssaridivisioona **24. panssaridivisioona **198. mekanisoitu divisioona *27. Viipurin linnoitusalue *28. Käkisalmen linnoitusalue *armeijajoukkoja (huolto ja tykistöyksiköitä) ==Komentajat== * kenraaliluutnantti Pjotr Stepanovitš Pšennikov toukokuu – 2. elokuuta 1941 * kenraaliluutnantti M. N. Gerasimov elokuu – syyskuu 1941 * kenraalimajuri (kenraaliluutnantti syyskuussa 1943) A. I. Tserepanov syyskuu 1941 – 2. heinäkuuta 1944 * kenraaliluutnantti V. I. Shvetsov 2. heinäkuuta 1944 – == Lähteet == * * === Viitteet === Luokka:Toisen maailmansodan itärintaman neuvostoliittolaiset armeijat
Weser

Weser on joki luoteisessa Saksassa. Joki muodostuu Hann. Mündenin kaupungin alueella kun joet Werra ja Fulda yhtyvät toisiinsa. Se virtaa läpi historiallisen hansakaupungin Bremenin ja 50 kilometrin päässä siitä se laskee Bremerhavenin kohdalla Pohjanmereen. Joella on pituutta 452 kilometrin verran. Thüringenistä alkunsa saavan Werrajoen kanssa joki on 744 kilometrin pituinen. == Lähteet == == Aiheesta muualla == Luokka:Saksan joet *
Salla Rinne

Salla Emilia Rinne (o.s. Käppi, s. 22. toukokuuta 1980 Järvenpää) on suomalainen entinen yleisurheilija, jonka päälaji oli seitsenottelu. Hän edusti Espoon Tapioita. Rinnettä valmensivat Eila Kelo (1996), Mika Järvinen 1997–2003, Markku Leppänen 2003–2007 ja vuodesta 2007 Tiia Hautala. Rinne voitti neljä ulkoratojen SM-mitalia ja kahdeksan halli-SM-mitalia. Hän meni naimisiin Kellokosken kirkossa 16. syyskuuta 2006 Tomi Rinteen kanssa.Seitsenottelutiimi onnittelee Sallaa ja Tomia! Salla Rinne lopetti uransa vuonna 2009 varpaan rasitusmurtuman vuoksi. == Saavutukset == === Ulkoradat === * 100 m aitajuoksu: SM-pronssia 2006 * Seitsenottelu ** EM- kilpailut: 2002 München 21., 2006 Göteborg 19. ** SM-kultaa 2007, SM-hopeaa 2002 ja 2004 ** MM-kilpailut: 2007 Osaka 26. === Halli === * Viisiottelu: SM- kultaa 2007, 2008 ja SM-hopeaa 2005 * 60 m aidat: SM-hopeaa 2005, SM-pronssia 2007 * Kuula: SM-pronssia 2007 * Pituus: SM-pronssia 2005 * Korkeus: SM- pronssia 2001 === Omat ennätykset === * Seitsenottelun ennätys: 5894 Kalevan kisat 3.–4.8.2007 * 100 m aidat: 13,50 (2007) * Korkeus: 178 (2000) * Kuula: 14,25 (2007) * 200 m: 25,26 (2002) * Pituus: 604 (2006) * Keihäs: 52,00 (2004) * 800 m: 2.22,94 (2000) == Lähteet == * ===Viitteet=== Luokka:Suomalaiset yleisurheilun moniottelijat Luokka:Vuonna 1980 syntyneet Luokka:Elävät henkilöt
Syrakusan taistelu (413 eaa.)

Syrakusan taistelu 413 eaa. käytiin peloponnesolaissodassa Syrakusan ja Ateenan välillä osana ateenalaisten Sisilian sotaretkeä. Syrakusa murskasi Ateenan laivaston ja sotajoukon spartalaisen sotapäällikkö Gylippoksen johdolla. Gylippoksen johdolla syrakusalaiset joukot valtasivat Plemmyrionin sataman ja sen attikalaiset (Ateenan kannattajan) varastot. Huollon vaarannuttua Ateenan laivasto rappeutui nopeasti. Syrakusalaiset käyttivät myös sataman puolustuksessa suurempia ja raskaampia laivojaan ateenalaisia ketteriä, mutta heikompia laivoja vastaan. Taisteluita Syrakusassa kesti vielä kaikkiaan yhdeksisen vuotta, mutta sota päättyi lopulta syrakusalaisten voittoon. Luokka:Antiikin Kreikan sotahistoria Luokka:Antiikin Syrakusa